OpenLLM-France/wikimedia huggingface dataset:
# Complot de Southampton

El Complot de Southampton de 1415 va ser una conspiració contra el rei Enric V d'Anglaterra, amb l'objectiu de substituir-lo per 5è comte de March Edmund Mortimer. Edmund era un candidat al tron plausible com a descendent d'Eduard III a través de Lionel d'Anvers.
Els tres principals impulsors foren el 3r comte de Cambridge Ricard de Conisburgh (cunyat d'Edmund Mortimer), el 3r baró Scrope de Masham Enric Scope (l'oncle del qual havia estat executat per Enric V), i Sir Tomàs Grey de Heton. Van ser acusats de planificar l'assassinat del rei Enric a Southampton quan es disposés a embarcar-se per partir cap a una nova campanya contra França.
Les intencions dels conspiradors van ser revelades a Edmund de Mortimer poc abans que tingues lloc el complot. Però Edmund no va voler participar-hi i va informar-ne al rei Enric. Ràpidament, els tres instigadors van ser detinguts i executats: Grey el 3 d'agost, i els altres dos el dia 5. El dia 11 d'agost Enric salparia finalment cap a França.
# Schenectady

Schenectady és l'única ciutat i seu del Comtat de Schenectady a l'Estat de Nova York dels Estats Units d'Amèrica.

## Demografia

Segons el cens del 2000 Schenectady tenia 61.821 habitants, 26.265 habitatges, i 14.051 famílies. La densitat de població era de 2.199,9 habitants per km².
Dels 26.265 habitatges en un 27,2% hi vivien nens de menys de 18 anys, en un 32% hi vivien parelles casades, en un 16,7% dones solteres, i en un 46,5% no eren unitats familiars. En el 38,6% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,98.
Per edats la població es repartia de la següent manera: un 24,3% tenia menys de 18 anys, un 11,6% entre 18 i 24, un 29,7% entre 25 i 44, un 19,1% de 45 a 60 i un 15,2% 65 anys o més.
L'edat mediana era de 35 anys. Per cada 100 dones de 18 o més anys hi havia 87,4 homes.
La renda mediana per habitatge era de 29.378 $ i la renda mediana per família de 36.458 $. Els homes tenien una renda mediana de 30.869 $ mentre que les dones 25.292 $. La renda per capita de la població era de 17.076 $. Entorn del 16,8% de les famílies i el 20,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Personalitats

* Mickey Rourke: Actor, boxejador i guionista.
* Andrew Yang: Empresari candidat a les primàries presidencials demòcrates de 2020.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Schenectady». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Schenectady». American Fact Finder. Oficina del Cens dels Estats Units, 12-01-2010.
# Granville South

Granville South és una concentració de població designada pel cens dels Estats Units a l'estat d'Ohio. Segons el cens del 2000 tenia 1.194 habitants.

## Demografia

Segons el cens del 2000, Granville South tenia 1.194 habitants, 424 habitatges, i 362 famílies. La densitat de població era de 75,5 habitants per km².
Dels 424 habitatges en un 41,5% hi vivien nens de menys de 18 anys, en un 79,5% hi vivien parelles casades, en un 4,7% dones solteres, i en un 14,4% no eren unitats familiars. En el 13,2% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,09.
Per edats la població es repartia de la següent manera: un 28,6% tenia menys de 18 anys, un 4,5% entre 18 i 24, un 22,5% entre 25 i 44, un 32,6% de 45 a 60 i un 11,8% 65 anys o més.
L'edat mediana era de 42 anys. Per cada 100 dones de 18 o més anys hi havia 90 homes.
La renda mediana per habitatge era de 65.694 $ i la renda mediana per família de 77.301 $. Els homes tenien una renda mediana de 57.202 $ mentre que les dones 25.217 $. La renda per capita de la població era de 27.043 $. Cap de les famílies i l'1,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Granville South». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Granville South». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Pirondello

Ricardo Salvador Garrigues (Bunyol, 9 d'octubre de 1943 - València, 15 d'agost de 2019), conegut amb el pseudònim artístic de Pirondello, fou un actor transformista de varietats. Dels 14 als 33 anys va treballar de carnisser. Després d'un curta estada a Madrid, va aterrar a Barcelona. També ha actuat en altres gèneres teatrals. Era un artista assidu del cabaret Barcelona de noche del carrer de les Tàpies de Barcelona, amb el qual va rebre el Premi Sebastià Gasch el 1983.

## Trajectòria professional

* 1984. Los contamos las cincuenta. Espectacle de Barcelona de Noche.
* 1989. Puta misèria, pel·lícula.
* 1992. Braguetes. Espectacle dedicat al transformisme, dirigit per Àngel Alonso. Estrenat al teatre Villarroel de Barcelona.
* 1993. Rubias y morenas. Estrenada a El Molino de Barcelona.
* 1995. Tres Adanes para Eva, amb Eva Sorel i Magoo. Representada a la Sala Metro de Barcelona.
* 1995 Makinavaja, sèrie de televisió.
* 1997. La tempestad, original de William Shakespeare. direcció de Calixto Bieito. Estrenada al teatre Grec de Barcelona.
* 2002. 3 mujeres sin.com amb Malena Gracia, Lita Claver (La Maña) i Chiqui Martí. Estrenada al teatre Teatre Goya (Barcelona).
* 2004. El pes de la palla, a partir de la novel·la homònima de Terenci Moix. Amb dramatúrgia de Lluïsa Cunillé i direcció de Xavier Albertí. Estrenada al teatre Romea de Barcelona.

## Referències

* ↑ PIRONDELLO - SIEMPRE NOS QUEDA EL RECUERDO DE EDITH PIAF O MARLENE DIETRICH
* 1 2 Pirondello a Internet Movie Database (anglès)
* 1 2 3 4 Pirondello Arxivat 2016-12-23 a Wayback Machine. a teatral.net
# Costa dels Tarongers

S'anomena Costa dels Tarongers al tram de litoral comprés entre Sòl de Riu i el cap de la Nau. Sovint s'utilitza per referir-se només al tram corresponent a les províncies de Castelló i València. A vegades també es fa una divisió d'aquesta costa utilitzant com a noms turístics els de Castelló Costa Azahar per a la província de Castelló i simplement València Terra i Mar per a la de València. Entre les platges més importants d'aquesta costa es troben les dels municipis de Vinaròs, Benicarló, Peníscola, Alcalà de Xivert, Orpesa, Benicàssim, Castelló de la Plana, Sagunt, València, Sueca, Cullera, Tavernes de la Valldigna, Gandia i Oliva.

## Referències

* ↑ «Costa dels Tarongers». Gran Enciclopèdia Catalana. Barcelona: Grup Enciclopèdia Catalana.
* ↑ Segons les marques creades per la Generalitat Valenciana. Vegeu Castelló Costa Azahar Arxivat 2011-01-20 a Wayback Machine. i València Terra i Mar Arxivat 2010-06-20 a Wayback Machine.

## Vegeu també

* Llista de platges del País Valencià
# Segestria senoculata

Segestria senoculata és una espècie d'aranyes araneomorfes de la família dels segèstrids (Segestriidae). Fou descrit per primera vegada l'any 1758 per Carl von Linné.
Té una distribució per la zona Paleàrtica: Europa, Turquia, Caucas, Rússia, Japó. Segons el World Spider Catalog amb data del 7 de gener de 2019 hi ha una subespècie reconeguda: Segestria senoculata castrodunensis descrita per Gétaz el 1889.
El seu cos fa al voltant de 9 mm, i és d'un color bru ombrívol, amb motius ramificats en el seu opistosoma. Pot ser confosa amb els exemplars joves de Segestria florentina.

## Referències

* 1 2 (anglès) World Spider Catalog: Segestria senoculata Linnaeus, 1758 en la família Segestriidae +base de dades. Accés el 5 de gener de 2019.
* ↑ Linnaeus, C. (1758). Systema naturae per regna tria naturae, secundum classes, ordines, genera, species cum characteribus differentiis, synonymis, locis. Editio decima, reformata. Holmiae, 821 pp. (Araneae, pp. 619-624)
* ↑ (anglès) World Spider Catalog: Segestria senoculata castrodunensis Gétaz, 1889 en la família Segestriidae +base de dades. Accés el 7 de gener de 2019.
* ↑ Bellmann, H. (1997). Kosmos-Atlas Spinnentiere Europas. Kosmos.

## Galeria

* Segestria senoculata
* Entrada del niu d'una Segestria senoculata als Pirineus Orientals.
# Epifani II de Constància

Epifani II de Constància (Epiphanius, Ἐπιφάνιος), fou bisbe de Constància (l'antiga Salamina de Xipre) i metropolità de Xipre. Va ser representat al IV Concili de Constantinoble pel bisbe de Trimithus, que era sufragani seu. Se li atribueixen diversos escrits alguns dels quals es conserven a la Biblioteca de Sant Marc a Venècia i a l'antiga Biblioteca Imperial de Viena encara que alguns podrien ser d'Epifani III.

## Referències

* ↑ 3.Epiphanius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 38
# Guano Apes

Guano Apes és un grup de rock alternatiu alemany, essencialment en llengua anglesa, actiu des del 1990 fins al 2004. La seua música pot considerar-se com una fusió de grunge i metal, la qual va convertir-los en un dels grups de rock més famosos d'Alemanya en la seua època.

## 1994 - 2005

Guano Apes va nàixer el 1990 a Göttingen pel guitarrista Henning Rümenapp, el baix Stefan Ude i el bateria Dennis Poschwatta. La cantant Sandra Nasic s'hi va unir el 1994. La fama va arribar-los el 1996 amb la cançó «Open Your Eyes», que esdevendria el seu primer senzill més conegut i a continuació el seu àlbum de debut Proud Like a God.
La banda acabà dissolent-se el 2004 després d'editar un recopilatori dels seus èxits i fer una gira final.

## 2009 - Present

El 2009 Guano Apes es tornen a reunir per fer una sèrie de concerts a Alemanya, Portugal, Bèlgica i altres països. Entre aquests concerts s'ha de destacar el realitzat al festival Rock am ring el 2009.
Fruit d'aquesta gira el grup comunica en la seva web que treballen en un nou àlbum i en una nova gira.
L'Abril del 2011 surt a la venda l'àlbum "Bel Air" precedit dos mesos abans pel senzill "Oh What A Night"

## Membres

* Sandra Nasic - veu
* Henning Rümenapp - guitarra
* Stefan Ude - baix
* Dennis Poschwatta - bateria

## Discografia
### Àlbums

* Proud Like a God (1997)
* Don't Give Me Names (2000)
* Walking on a Thin Line (2003)
* Guano Apes - Live (2003)
* Planet of the Apes (grans èxits, 2004)
* Lost (T)apes (compilació d'extras, 2006, sortit sota el nom de The Best & The Lost (T)apes per a l'edició de luxe)
* Bel Air (2011)

### Senzills

* Open Your Eyes (1997)
* Rain (1998)
* Lords of the Boards (1998)
* Don't You Turn Your Back on Me (1999)
* Big in Japan (2000)
* No Speech (2000)
* Living in a Lie (2000)
* Dödel Up (2001)
* Kumba Yo! (com Guano Apes, amb la col·laboració de Michael Mittermeier) (2001)
* You Can't Stop Me (2003)
* Pretty in Scarlet (2003)
* Quietly (2003)
* Break the Line (2004)
* Oh What A Night (2011)

## Enllaços externs

* Pàgina oficial del grup (anglès)(alemany)

## Referències

* ↑ AllMusic.com
* ↑ MusicMight
# Princeton (desambiguació)

«Princeton» té aquests significats:
* Geografia:
** Princeton, ciutat al comtat de Mercer (Nova Jersey, EUA).
** Princeton (Carolina del Nord)
** Princeton (Carolina del Sud)
** Princeton (Florida)
** Princeton (Illinois)
** Princeton (Indiana)
** Princeton (Iowa)
** Princeton (Kansas)
** Princeton (Kentucky)
** Princeton (Maine)
** Princeton (Massachusetts)
** Princeton (Minnesota)
** Princeton (Missouri)
** Princeton (Virgínia de l'Oest)
** Princeton (Wisconsin)
** Princeton Junction, concentració de població designada pel cens dels Estats Units a l'estat de Nova Jersey.
** Princeton Meadows, concentració de població designada pel cens dels Estats Units a l'estat de Nova Jersey.
** Princeton North, concentració de població designada pel cens dels Estats Units a l'estat de Nova Jersey.
* Miscel·lània:
** Batalla de Princeton
** Institut d'Estudis Avançats de Princeton, institució privada a Princeton, Nova Jersey, Estats Units.
** Princeton University Art Museum, galeria d'art situada a la Universitat de Princeton, Nova Jersey.
** Universitat de Princeton, universitat de Nova Jersey (Estats Units).
# Corona de la Immortalitat

La Corona de la Immortalitat és una metàfora literària i religiosa que tradicionalment s'ha representat artísticament primer com una corona de llorer i després com un cercle d'estrelles simbòlic (sovint una corona, una tiara, un halo o una aurèola). La Corona apareix en tota una sèrie d'obres iconogràfiques i al·legòriques del Barroc per indicar que el seu portador és immortal. La història d'aquest símbol es remunta com a mínim a la corona de justificació de l'antic Egipte.

## Referències

* ↑ Lorelei H. Corcoran i Marie Svoboda, Herakleides: A Portrait Mummy from Roman Egypt (Getty Publications, 2010), pàg. 32.
# Scarus chinensis

Scarus chinensis és una espècie de peix de la família dels escàrids i de l'ordre dels cipriniformes que es troba a la Xina.

## Referències

* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Parenti, P. i J.E. Randall, 2000. An annotated checklist of the species of the labroid fish families Labridae and Scaridae. Ichthyol. Bull. J.L.B. Smith Inst. Ichthyol. (68):1-97.
* Steindachner, F. 1867. Über einige neue und seltene Meeresfische aus China. Sitzungsber. Math.-Naturwiss. Classe K. Akad. Wiss. Wien v. 55 (pts 4-5): 585-592.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Eleccions a l'Assemblea d'Extremadura de 1999

Les Eleccions a l'Assemblea d'Extremadura de 1999 se celebraren el 26 de maig. Amb un cens de 885.753 electors, els votants foren 650.527 (73,4%) i 235.226 les abstencions (26,6%). El PSOE guanyà per majoria absoluta, i aconseguí el nomenament del seu candidat, Juan Carlos Rodríguez Ibarra, com a president de la Junta.
← Eleccions a l'Assemblea d'Extremadura, 1999 → :
| Partit | Vots | % | Escons |
| PSOE de Extremadura-Progressistes | 313.417 | 49,40 | 34 |
| Partit Popular | 258.657 | 40,47 | 28 |
| Izquierda Unida-Compromiso con Extremadura | 39.132 | 6,12 | 3 |
| Extremadura Unida | 10.783 | 1,69 | |
| Coalición Extremeña | 7.437 | 1,16 | |
| Socialistes Independents d'Extremadura | 6.238 | 0,98 | |
| Los Verdes de Extremadura | 3.410 | 0,53 | |
A part, es comptabilitzaren 5.804 (0,9%) vots en blanc.

## Diputats electes

* Juan Carlos Rodríguez Ibarra (PSOE)
* Juan Ignacio Barrero (PP)
* Manuel Cañada (Izquierda Unida)

## Enllaços externs

* Resultat de les eleccions autonòmiques de 1999 Arxivat 2012-07-01 a Wayback Machine.
# Element d'enllaç canònica

Un Element d'enllaç canònica és un element HTML que ajuda als programadors de web a evitar contingut duplicat tot especificant la "canònica", o "preferida", versió de la pàgina web com a part de l'optimització per a motors de cerca. Està descrit a RFC 6596, el qual sorgí a l'abril del 2012.
El contingut duplicat ocòrre quan el mateix contingut és accessible en diverses URLs. Per exemple, {{format ref}} http://www.exemple.com/pagina.html hauris de ser considerat pels motors de cerca per ser una pàgina completament diferent de {{format ref}} http://www.exemple.com/pagina.html?parametre=1, encara que ambdues URLs retornin el mateix contingut. Un altre exemple és essencialment el mateix (tabular) contingut, però ordenat diferent.
Al febrer del 2009, Google, Yahoo! i Microsoft varen anunciar suport als elements d'enllaços canòniques, que es pot inserir dins de la secció <head> d'una pàgina web, per deixar als programadors de web preveure aquestes qüestions. Els elements d'enllaços canòniques ajuden als programadors de web a donar claredat als motors de cerca quina de les pàgines és acreditada com l'original.
D'acord amb Google, l'element d'enllaç canònica no es considera una directiva, sinó un indici que el rastrejador web "honora especialment".
Mentre que l'element d'enllaç canònica té els seus beneficis, Matt Cutts, que és el cap de l'equip de rastrejadors de Google, ha afirmat que el motor de cerca prefereix l'ús de redireccions 301. Cutts afirma que la preferència per les redireccions és perquè el rastrejador de webs de Google pot optar per ignorar un element d'enllaç canònica si consideren que és més beneficiós per fer-ho.

## Referències

* 1 2 Kupke, Joachim. «Specify your canonical». Google, 12-02-2009. [Consulta: 2 agost 2012].
* ↑ Cutts, Matt. «Learn about the Canonical Link Element in 5 minutes», 15-02-2009. [Consulta: 2 agost 2012].
* ↑ «Duplicate content». Google. [Consulta: 2 agost 2012].
* ↑ Fox, Vanessa. «Google, Yahoo & Microsoft Unite On "Canonical Tag" To Reduce Duplicate Content Clutter». Search Engine Land, 12-02-2009. [Consulta: 2 agost 2012].
* ↑ «A rel [equals canonical corner case]», 16-05-2011. [Consulta: 2 agost 2012].
# Lockwood (Missouri)

Lockwood és una població dels Estats Units a l'estat de Missouri. Segons el cens del 2000 tenia 989 habitants.

## Demografia

Segons el cens del 2000, Lockwood tenia 989 habitants, 409 habitatges, i 283 famílies. La densitat de població era de 415,1 habitants per km².
Dels 409 habitatges en un 31,5% hi vivien nens de menys de 18 anys, en un 57,7% hi vivien parelles casades, en un 8,8% dones solteres, i en un 30,8% no eren unitats familiars. En el 29,8% dels habitatges hi vivien persones soles el 20,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3.
Per edats la població es repartia de la següent manera: un 24,5% tenia menys de 18 anys, un 8,5% entre 18 i 24, un 27,2% entre 25 i 44, un 17,2% de 45 a 60 i un 22,6% 65 anys o més.
L'edat mediana era de 39 anys. Per cada 100 dones de 18 o més anys hi havia 79,1 homes.
La renda mediana per habitatge era de 26.125 $ i la renda mediana per família de 32.794 $. Els homes tenien una renda mediana de 22.857 $ mentre que les dones 19.583 $. La renda per capita de la població era de 13.439 $. Entorn del 10,6% de les famílies i el 15,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lockwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Lockwood». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Coromines

«Coromines» té aquests significats:
* Toponímia:
** Coromines (Guixers), masia al municipi de Guixers a la comarca del Solsonès
** Coromines (Moià), masia al municipi de Moià, a la comarca del Bages
** Can Coromines (Bigues), masia al poble de Bigues (municipi de Bigues i Riells, Vallès Oriental)
** Can Coromines (Cabanelles), masia al municipi de Cabanelles a la comarca de l'Alt Empordà,
** Les Coromines (Aguilar de Segarra), entitat de població d'Aguilar de Segarra
* Biografies:
** Joan Coromines i Vigneaux (Barcelona, 1905 — Pineda de Mar, 1997), lingüista català especialista en lingüística romànica
** Júlia Coromines i Vigneaux (Barcelona, 1910 - 2011), metgessa i psicoanalista catalana
** Pere Coromines i Montanya (Barcelona, 1870 - Buenos Aires, 1939), escriptor, polític i economista català
* Obres:
** El Coromines
** Coromines (català), diccionari escrit per Joan Coromines i publicat en 9 volums i un índex entre el 1980 i el 1991
# Scarus collana

Scarus collana és una espècie de peix de la família dels escàrids i de l'ordre dels perciformes.

## Morfologia

Els mascles poden assolir els 33 cm de longitud total.

## Distribució geogràfica

Es troba al Mar Roig.

## Referències

* ↑ Forsskål, Peter: Descriptiones animalium avium, amphibiorum, piscium, insectorum, vermium; quae in itinere orientali observavit... Post mortem auctoris edidit Carsten Niebuhr. Copenhaguen. Descr. Animalium . 1-20 + i-xxxiv + 1-164. Any 1775.
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Parenti, P. i J.E. Randall, 2000. An annotated checklist of the species of the labroid fish families Labridae and Scaridae. Ichthyol. Bull. J.L.B. Smith Inst. Ichthyol. (68):1-97.
* Rüppell, W. P. E. S. 1835-1838. Neue Wirbelthiere zu der Fauna von Abyssinien gehörig. Fische des Rothen Meeres. Frankfurt-am-Main. 1-148, Pls. 1-33.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Edward II

Edward II és una pel·lícula de 1991 de temàtica homosexual dirigida per Derek Jarman basada en l'obra de teatre Eduard II de Christopher Marlowe.

## Argument

A l'(Anglaterra del segle xiv, el rei Eduard II d'Anglaterra (Steven Waddington) manté una relació amorosa amb Piers Gaveston (Andrew Tiernan), un noi d'origen humil que havia estat criat al costat d'ell i exiliat pel seu pare durant la seva adolescència, al que fa retornar a Anglaterra quan accedeix al tron i al qual eleva socialment atorgant-li diversos títols nobiliaris. La seva esposa, la francesa Isabel de França (Tilda Swinton), és coneguda com la «lloba de França» i, gelosa que el seu marit prefereixi al seu amant abans que a ella, accepta el pla del seu cruel amant Roger Mortimer (Nigel Terry) per a, amb ajuda de la noblesa, deslliurar-se en primer lloc de Gaveston, que utilitzava seu ascendent amb el rei per exercir la seva influència, i posteriorment enderrocar el Rei i aconseguir el poder a Anglaterra.
Valent-se de tota classe d'anacronismes, com barrejar en l'ambientació i vestuaris els estils de l'època isabelina i el segle xx, la pel·lícula traça una analogia entre l'edat mitjana i la societat actual, en la qual Jarman denuncia la persistència de les actituds davant l'homosexualitat, el cos, el sexe, el plaer i el pecat que es van desenvolupar en l'època medieval europea.

## Repartiment

* Annie Lennox: El cantant
* Steven Waddington: Eduard II
* Tilda Swinton: Isabel de França
* Andrew Tiernan: Piers Gaveston
* Nigel Terry: Roger Mortimer
* John Lynch: Spencer
* Dudley Sutton: Bisbe de Winchester
* Jerome Flynn: Edmund de Woodstock
* Jody Graber: Eduard III

## Rebuda

* "Pel·lícula sòbria, despullada, gairebé un esquelet d'història. El millor fins ara (1991) de la llarga i complexa filmografia de Jarman"

## Premis i nominacions
### Premis

* 1991. Copa Volpi a la millor interpretació femenina per Tilda Swinton
* 1992. Premi Teddy a la Berlinale

### Nominacions

* 1991. Lleó d'Or

## Referències

* ↑ filmaffinity. Edward II (en castellà). filmaffinity.
* ↑ Melo, Adrián. El amor de los muchachos. Ediciones LEA, 2005, p. 42-47. ISBN 9789872177652.
* ↑ Edward II (en anglès).
* ↑ Vidal, Nuria. Fotogramas. Crítica Edward II (en castellà). Fotogramas.
Viccionari
# Element de suport

Un element de suport és tota part de l'edifici que rep el pes de la coberta. Pot ser continu que a més serveix de tancament com els murs i discontinu com els pilars, les columnes, les mènsules, els contraforts i els arcbotants.